ทานยาคุมเมอซิลอน28 มา5แผงแล้วค่ะ แล้ววันนี้ก็เป็นวันที่ต้องทานยาเม็ดแป้งวันสุดท้าย พรุ่งนี้เริ่มแผงที่6 ประจำเดือนมาช่วงวันที่ 22-24 มกราคม 62 ที่ผ่านมา วันนี้มีเพศสัมพันธ์แบบไม่สวมถุงยาง แต่หลั่งนอกไป สังเกตมีเลือดออกมานิดหน่อย ไม่แน่ใจว่าเป็นเลือดประจำเดือนหรือไม่ค่ะ เพราะไม่ได้เจ็บขณะมีเพศสัมพันธ์ จากที่เล่ามาปลอดภัยต่อการตั้งครรภ์ไหมคะ แล้วอยากทราบว่าถ้าเราทานเม็ดแป้งอยู่ การมีเพศสัมพันธ์โดยไม่สวมถุงและหลั่งนอกนั้น สามารถทำได้ไหมคะ หรือต้องสวมถุงยางอนามัยด้วย เม็ดแป้งช่วงประจำเดือนหายนะคะ ขอบค่ะ
สวัสดีค่ะ Isaaaการรับประทานยาคุมกำเนิด (Oral Contraception pills)เป็นแบบฮอร์โมนรวม คือ ประกอบไปด้วย ฮอร์โมน เอสโตรเจน และโปรเจสเตอโรน ถ้าเป็นแบบ 28 เม็ด จะเป็นฮอร์โมนทั้งหมดค่ะ โดยการรับประทานถือว่าทำได้ถูกต้องค่ะ คือทานครบเเผงเเล้วให้เริ่มทานแผงต่อไปเลยค่ะโดยทั่วไป หลักการคุมกำเนิดของยา คือ ยับยั้งการตกไข่ เเละทำให้มูกปากมดลูกข้นเหนียวมากขึ้น โดยทั่วไปอาจใช้เวลา 1-3 เดือน ในการปรับให้ร่างกายตอบสนองค่ะบางครั้งถึงเเม้รับประทานอย่างถูกต้องก็ยังอาจมีการไข่ตกได้บ้างค่ะ ดังนั้นถ้าเป็นไปได้ใช้ถุงยางอนามัยร่วมด้วยจึงถือว่าจะคุมกำเกิดได้มีประสิทธิภาพมากขึ้นค่ะ อย่างไรก็ตาม ถ้ารับประทานยาอย่างถูกต้อง ไม่มีการลืม ส่วนมากประสิทธิภาพดีค่ะ เเต่ถ้าจะไม่สวมถุงยางอนามัย อาจต้องสังเกตการมีเลือดออกผิดปกติร่วมด้วยค่ะเพราะ การที่มีเลือดออก อาจเกิดได้จากผลข้างเคียงจากยาได้ค่ะ หรืออาจมีการติดเชื้อในช่องคลอด หรือติดเชื้อที่ปากมดลูก หรือมีการติ่งเนื้อในโพรงมดลูกหรือปากมดลูกได้ค่ะ เเต่โอกาสในการตั้งครรภ์จากการใช้ยาคุมกำเนิด ก็ยังมีได้อยู่ ดังนั้น จึงควรตรวจปัสสาวะเพื่อดูการตั้งครรภ์ร่วมด้วยค่ะ ถ้าไม่พบการตั้งครรภ์ เเนะนำให้ไปตรวจภายใน เพื่อดูเรื่องการติดเชื้อหรือติ่งเนื้อด้วยค่ะ